Քաղաքապետ Տարոն Մարգարյանն անդրադառնում է նաեւ բացակա երկու հոգու: Ենթադրվում է, որ նրա խոսքը վերաբերում է ավագանու «Երկիր ծիրանի» խմբակցությունից հեռացված երկու անդամներին, որոնց հուսալիության հարցում վստահություն չունի: «Մենք մեզ վրա պետք է հույսներս դնենք, մենք մեր թիմի վրա, հստակ իմանանք մեր անելիքների մասին: Էն երկուսը խոստանում են, որ այդպիսի բան չեն անի, բայց ես չեմ կարող հարյուր տոկոսով վստահ լինել, ոչ մեկին չեմ ճանաչում: Բայց որ մեկին մի հատ լավ պաշտոն առաջարկեն, ինձ թվում է շատ արագ կհամաձայնվի կամ մեկին ինչ-որ մի ֆինանս առաջարկեն, շատ արագ կհամաձայնի: Դրա համար եկեք թողնենք, իրենց ճիշտ կպահեն, մենք էլ մեր վերաբերմունքը կունենանք, մարդկային մեր կարծիքը կփոխենք այդ մարդկանց նկատմամբ, կասենք հալալ է, իրենք էլ մեզ նման ճիշտ կանգնել են մեր կողքին»,- առաջարկեց քաղաքապետը: